**Siseminister Lauri Läänemets**

**Riigikogu liikme kirjalik küsimus                                                                       11.12.2024**

Lugupeetud siseminister

Seoses Eesti Vabariigi põhiseaduse muutmise seaduse eelnõuga (536 SE), millega soovitakse põhiseaduses sätestada kodakondsuseta isikutele hääleõigus kohalike omavalitsuste valimisel, palume Teilt selgitusi välismaalase passi (halli passi) väljastamise praktikate kohta ja soovime vastuseid järgmistele küsimustele:

1. **Millised on kehtivad kriteeriumid välismaalaste passi väljastamiseks?**

Kas on olemas juhised või kord, mille alusel otsustatakse, kas taotlejale väljastatakse hall pass või soovitatakse mõnda muud lahendust?

2. **Millised meetmed on kehtestatud, et välistada halli passi väljastamine kodakondsusega isikutele?**

Kas taotlusprotsessis tehakse piisavalt põhjalik taustakontroll?

3. **Kui palju välismaalaste passe väljastatakse aastas?**

Palume esitada andmed viimase viie aasta jooksul väljastatud hallide passide arvu kohta ning kirjeldada peamisi taotlejate rühmi (vanus, eelnev kodakondsus, päritoluriik).

4. **Milliseid samme on astutud välismaalaste passide väljastamise vähendamiseks?**

5. **Kui palju välismaalaste passe tühistatakse igal aastal ja millistel põhjustel?**

6. **Kuidas hinnatakse Eesti rahvusvahelisi kohustusi seoses halli passi omanike staatusega?**

7. **Kas plaanitakse muudatusi välismaalaste passi väljastamise protsessis?**

Lugupidamisega,

(allkirjastatud digitaalselt)

**Evelin Poolamets**  
*Riigikogu liige*